stanford-oval/wikipedia huggingface dataset:
אנתוני ראמוס
פילמוגרפיה > טלוויזיה

| שנה | שם | דמות | הערות |
| --- | --- | --- | --- |
| 2015 | יאנגר | חוליו | 2 פרקים |
| 2016 | חוק וסדר: מדור מיוחד | חואן פלורס | פרק אחד |
| 2017–2018 | ויל וגרייס | טוני | 4 פרקים |
| 2017–2019 | לא יכולה בלי זה | מארס בלקמון | 19 פרקים |
| 2019 | אלנה מאוולור | טיטו | פרק אחד, דיבוב |
| 2021 | בטיפול | אלדיו רסטרפו | 6 פרקים |
| 2021 | תקופת מבחן | יורקי | 2 פרקים |
| 2023 | איירון הארט | פארקר רובינס / הברדס | מיני סדרה עתידית של דיסני+ |
| יפורסם בהמשך | The Beauty | יפורסם בהמשך | גם מפיק בפועל |
פילמוגרפיה > תיאטרון

| שנה | הפקה | דמות | הערות |
| --- | --- | --- | --- |
| 2011 | גריז | סוני לטיירי | מחוזי |
| 2012 | הפרופסור המטורף | הנרי / אנסמבל | סיבוב הופעות ארצי |
| 2012 | שכונה על הגובה | סוני דה לה וגה | מחוזי |
| 2014 | 21 Chump Street | ג'סטין לאבוי | מחוזי |
| 2015–2016 | המילטון | ג'ון לורנס / פיליפ המילטון | אוף ברודוויי |
| 2015–2016 | המילטון | ג'ון לורנס / פיליפ המילטון | ברודוויי |
| 2018 | שכונה על הגובה | אוסנאבי דה לה וגה | מחוזי |
דיסקוגרפיה > אלבומי אולפן

2019: The Good & the Bad
2021: Love and Lies
דיסקוגרפיה > מיני אלבומים

2018: The Freedom EP
דיסקוגרפיה > פסקולים

2014: 21 Chump Street: The Musical
2015: Hamilton (Original Broadway Cast Recording)
2020: Trolls World Tour (Original Motion Picture Soundtrack)
2021: In The Heights (Original Motion Picture Soundtrack)
דיסקוגרפיה > סינגלים

2019: "Cry Today, Smile Tomorrow"
2019: "Dear Diary"
2019: "The Good & the Bad"
2019: "Mind Over Matter"
2019: "Figure It Out"
2020: "Relationship"
2020: "Stop"
2020: "If You Want Me to Stay" (גרסת כיסוי לסליי אנד דה פמילי סטון) (עם ארי לנוקס)
2021: "Say Less"
2021: "Blessings"
2021: "Échale"
2021: "Lose My Mind"
2022: "Good Time"
2022: "Échale (Eydren Remix)"
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2016 | פרסי הגראמי | אלבום התיאטרון המוזיקלי הטוב ביותר | "המילטון" | זכייה |  |
| 2019 | פרס גילדת שחקני המסך | הופעה יוצאת מן הכלל של צוות שחקנים בסרט קולנוע | "כוכב נולד" | מועמדות |  |
| 2021 | פרס אמי לבידור בפריים טיים | שחקן משנה במיני סדרה/סרט טלוויזיה/סדרת אנתולוגיה | "המילטון" | מועמדות |  |
| 2021 | פרסי בחירת הקהל | כוכב סרטי הדרמה של 2021 | "שכונה על הגובה" | מועמדות |  |
| 2022 | פרס גלובוס הזהב | השחקן הטוב ביותר בסרט קולנוע - מחזמר או קומדיה | "שכונה על הגובה" | מועמדות |  |
| 2022 | פרסי Black Reel | שחקן פורץ | "שכונה על הגובה" | זכייה |  |
| 2022 | פרסי סטלייט | השחקן הטוב ביותר בסרט קולנוע - קומדיה או מחזמר | "שכונה על הגובה" | מועמדות |  |
ברוס גרינווד

| --- | --- |

 לידה:  12 באוגוסט 1956 (בן 68) קוויבק, קנדה
 מדינה:  קנדה 
 תקופת הפעילות:  מ-1977 
 מקום לימודים:  תיכון מגי  האקדמיה האמריקאית לאמנויות הדרמה 
 מספר צאצאים:  1 
 פרופיל ב-IMDb
 
סטיוארט ברוס גרינווד (באנגלית: Stuart Bruce Greenwood; נולד ב-12 באוגוסט 1956) שחקן קולנוע ומוזיקאי קנדי.
הוא מוכר בין היתר בזכות סרטיו "סטארטרק" ו"האויב בתוכנו - סטארטרק", שם שיחק בתפקיד הדמות כריסטופר פייק.
ביוגרפיה

גרינווד נולד בקוויבק, קנדה. בן למרי סילביה, אשר עבדה כאחות, וליו ג'ון גרינווד, גאופיזקאי ומרצה באוניברסיטת פרינסטון. הוא נשוי לסוזן דוולין ומתגורר בלוס אנג'לס.
גרינווד ידוע בתפקידיו בסרטים "סטארטרק", "אני, רובוט", "טרומן קפוטה", "שמונה מתחת לאפס" ו"הטיסה". בנוסף הוא מדבב את Overlord במשחק "Call of Duty: Modern Warfare 3".
הוא שיחק בסרטים "אקזוטיקה", "המתיקות שאחרי" בבימויו של אטום אגויאן ואשר זכו בין היתר בפרסי ג'יני.
הוא זכה ב-1995 ב-Gemini Awards בפרס "שחקן האורח הטוב ביותר בסדרת טלוויזיה", ב-2001 זכה בפרס סטלייט בקטגוריית "שחקן המשנה הטוב ביותר" וב-2009 ב-Boston Society of Film Critics Awards.
בשנת 2013 שיחק לצד קולין פירת' וריס וית'רספון בסרט הפשע "קשר שטני" של הבמאי אטום אגויאן.
בשנת 2017 שיחק בסרטו הביוגרפי של פיטר לנדסמן "האיש שהפיל את הבית הלבן", בכיכובו של ליאם ניסן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1979 | אי הדובים |  |  |
| 1982 | משחק הדמים |  |  |
| 1986 | The Malibu Bikini Shop |  |  |
| 1988 | In the Line of Duty: The F.B.I. Murders |  |  |
| 1989 | סחלב פראי |  |  |
| 1990 | The Little Kidnappers |  |  |
| 1990 | Summer Dreams: The Story of the Beach Boys |  |  |
| 1991 | The Servants of Twilight |  |  |
| 1992 | נוסע 57 |  |  |
| 1994 | אקזוטיקה |  |  |
| 1994 | Paint Cans | ויטוריו מוסו |  |
| 1994 | Treacherous Beauties |  |  |
| 1994 | נקמה מרה - |  | סרט טלוויזיה |
| 1994 | הדרך לאבונלי - |  | סדרת טלוויזיה |
| 1995 | Naomi & Wynonna: Love Can Build a Bridge |  | סרט טלוויזיה |
| 1997 | איפה הילד? |  |  |
| 1997 | המתיקות שאחרי |  |  |
| 1998 | Thick as Thieves |  |  |
| 1998 | המופרעים |  |  |
| 1999 | סיכון כפול |  |  |
| 1999 | The Soul Collector |  |  |
| 1999 | The Lost Son | אלכס פרידמן |  |
| 2000 | Here on Earth |  |  |
| 2000 | Cord |  |  |
| 2000 | פקודה לא חוקית |  |  |
| 2000 | 13 ימים |  |  |
| 2001 | דברים של בנות |  | סרט טלוויזיה |
| 2002 | Ararat |  |  |
| 2002 | סחף חושים |  |  |
| 2002 | Below |  |  |
| 2002 | האמברסונים המופלאים |  | סרט טלוויזיה |
| 2003 | שעת האפס |  |  |
| 2003 | רצח סטייל הוליווד |  |  |
| 2004 | אני, רובוט |  |  |
| 2004 | The Republic of Love |  |  |
| 2004 | להיות ג'וליה |  |  |
| 2005 | לרדת מהפסים |  |  |
| 2005 | מי שי: ענק המים |  |  |
| 2005 | החלום המהיר בעולם |  |  |
| 2005 | טרומן קפוטה |  |  |
| 2005 | להציל את מילי |  | סרט טלוויזיה |
| 2006 | שמונה מתחת לאפס |  |  |
| 2006 | דז'ה וו |  |  |
| 2006 | The Mermaid Chair |  |  |
| 2007 | כלב מכבי האש |  |  |
| 2007 | אני לא שם |  |  |
| 2007 | אוצר לאומי: ספר הסודות |  |  |
| 2008 | Cyborg Soldier |  |  |
| 2009 | סטארטרק |  |  |
| 2009 | הרקדן האחרון של מאו | בן סטיבנסון |  |
| 2009 | A Dog Named Christmas |  |  |
| 2010 | באטמן: מתחת לברדס האדום |  |  |
| 2010 | Cell 213 |  |  |
| 2010 | המשלחת של מיק |  |  |
| 2010 | הסיפור ע"פי בארני |  |  |
| 2010 | אידיוט מושלם |  |  |
| 2011 | Cristiada |  |  |
| 2011 | סופר 8 |  |  |
| 2011 | הדהוד הזמן של דונובן |  |  |
| 2012 | הטיסה |  |  |
| 2012 | לתפארת |  |  |
| 2013 | קשר שטני |  |  |
| 2013 | And Now a Word From Our Sponsor |  |  |
| 2013 | The Challenger |  |  |
| 2013 | המקום בתוך היער |  |  |
| 2013 | האויב בתוכנו - סטארטרק |  |  |
| 2013 | Westside |  |  |
| 2014 | אהבה אינסופית |  |  |
| 2014 | המלכודת |  |  |
| 2014 | שבויה |  |  |
| 2014 | Good Kill |  |  |
| 2014 | פראי כמו |  |  |
| 2015 | אבות ובנות |  |  |
| 2016 | אמת |  |  |
| 2016 | Spectral |  |  |
| 2017 | מכורים לזהב |  |  |
| 2017 | האיש שהפיל את הבית הלבן |  |  |
| 2017 | העיתון |  |  |
| 2017 | המשחקים של ג'רלד |  |  |
| 2017 | קודאכרום |  |  |
| 2017 | ריקוד מושחת - |  | סרט טלוויזיה |
| 2018 | באטמן: גות'אם באור העששית |  | דיבוב |
| 2019 | משתתפים בצערך |  |  |
| 2019 | דוקטור סליפ |  |  |
פילמוגרפיה > טלוויזיה

מקום אחר (1988–1986)
ג'ון מסינסינטי (2007)
הנהר (2012)
סיפור פשע אמריקאי (2016)
המתמחה (2018–הווה)
שומר אחי (2020)
נפילת בית אשר (2023)
דוד בן-בארון

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1884 ה'תרמ"ה תוניס
 פטירה:  2 במאי 1955  (בגיל 71 בערך) י' באייר ה'תשט"ו תוניס
 מדינה:  תוניסיה תוניסיה
 תקופת הפעילות:  ? – 2 במאי 1955 
 רבותיו:  רבי שלמה דאנה ורבי ישועה הכהן
 חיבוריו:  ויקן דוד, ודוד הגיד, ויאמר דוד, ויכתב דוד.
 
 תפקידים נוספים:  הרב הראשי של תוניסיה 
 
 פרסים והוקרה:  אות לגיון הכבוד; "מסדר התהילה"
 
הרב דוד בן בארון (ה'תרמ"ה, 1884 או 1885, תוניס - י' באייר ה'תשט"ו, 2 במאי 1955) היה רב תוניסאי שכיהן כאב בית הדין בבירה תוניס וכרבה הראשי של כל יהדות תוניסיה בין השנים 1955-1947.
תולדות חייו

נולד בשנת ה'תרמ"ה (1884) בתוניס לאליהו בן בארון, בן לקהילה האיטלקית יוצאי ליבורנו ("גראנה") בתוניסיה. למד בישיבת "חברת התלמוד" אצל הרב שלמה דאנה, בעל "שלמי תודה" והרב ישועה הכהן, בעל "מעייני הישועה". כבר בצעירותו החל בכתיבת חידושי תורה.
בשנת 1914 התמנה לדיין בבית הדין הרבני בתוניס, תחת נשיאות הראב"ד ישראל זיתון. כמו כן, כיהן כדיין בבית הדין של הקהילה הפורטוגזית, ולמעשה הביא לאיחוד מחודש בין שתי הקהילות. בתקופת כהונתו של הרב דוד כטורזה כרב ראשי, נחשב לשני במעלה בקרב רבני תוניסיה. לאחר פטירת הרב כטורזה, התמנה לאב בית הדין. בשנת ה'תש"ז (1947) נתמנה לרב ראשי ליהודי תוניסיה, במקום הרב חיים בלעיש. בשנת ה'תש"י העביר את תפקיד אב בית הדין לרב מרדכי אמייס כהן בשל העומס הרב, ונשא רק בתפקיד של רב ראשי. נשא גם בתפקיד מנהל ישיבת חברת התלמוד עם הקמת מדינת ישראל, חתם על פסק הדין של בית הדין בתוניס הקורא לומר הלל ביום העצמאות, ואף התיר להתגלח ביום זה.
עוטר באות לגיון הכבוד הצרפתי ובחברות ב"מסדר התהילה" (אנ') מטעם הביי של תוניסיה.
נפטר בי' באייר ה'תשט"ו, 2 במאי 1955 מהתקף לב. בהלווייתו השתתפו למעלה מ-50,000 איש, בהם בנו של הביי, ראש הממשלה טאהאר בן עמאר(אנ'), שרי הממשלה ונציג הממשל הצרפתי רוג'ר סיידו (אנ').
ספריו

בשנת ה'תשע"ב יצא לאור הספר ויכתב דוד הכולל שלושה ספרים מכתב ידו:
ויקן דוד - חידושים על הש"ס, חידושי אגדה, על השולחן ערוך ועל "מדרש תלפיות" (לרבי אליהו הכהן האתמרי).
ויאמר דוד - חידושים על התנ"ך בדרך הפשט והרמז, ודברי מוסר.
ודוד הגיד - חידושים על הגדה של פסח
ויכתב דוד - תשובות הלכתיות, רובן מכתב ידו.
תשובות הלכתיות ממנו נדפסו בשו"ת "משפט כתוב" של הרב זיתון, בשו"ת "איש מצליח" של עמיתו הרב מצליח מאזוז ובשו"ת "שמחת כהן" של הרב רחמים חי חויתה הכהן. מעט חידושים שכתב בבחרותו נדפסו בספר "מנחת יצחק" לחברו רבי יצחק הכהן, שנדס בסוף ספר "מעיני הישועה" לרבם רבי ישועה הכהן. כתב הגהות לספרי שו"ת בחתימה "דוב"ב" - דוד בן בארון.
הספד על פטירת הרב משה כלפון הכהן ממנו נדפס בתחילת שו"ת "שואל ונשאל" חלק א.
לקריאה נוספת

הרב מאיר מאזוז, הרה"ג דוד בן בארון זצ"ל, בתוך: אור תורה קפ, אייר ה'תשמ"ג, עמ' רמב-רמה. נדפס גם במבוא לספר "ויכתב דוד", עמ' כד-כז.
הרב רפאל בנימין כהן, מלכי תרשיש, עמ' קכו-קכז (מערכת ב משפחת בן בארון אות א).
הרב שושן כהן, מעשה שושן דרוש ל"ט (עמ' רפה-רצ).
הערות שוליים

↑  הרב הראשי של תוניס, הארץ, 6 ביולי 1948.
↑  מעשה שושן עמ' רפו
↑  ויכתב דוד עמ' רג; מצא חיים סימן יא
↑  Grand Rabbi of Tunis Dies; Premier Heads Delegation at Funeral, סוכנות הידיעות היהודית JTA.
↑  אבן העזר א; חושן משפט ל"א; מערכת א' י"ז. מערכת ח' ח'
↑  חלק ב' יורה דעה סימן נ
↑  יורה דעה חלק א, סימן קנח (דף קפב)
| 0 | 1 | 2 |
| --- | --- | --- |
| הקודם: הרב חיים בלעיש | רבנים ראשיים לתוניסיה | הבא: הרב מרדכי אמייס כהן |
| --- | --- |
בקרת זהויות :  NLI: 987007292497305171  ISNI: 0000 0003 7746 1430  LCCN: no2012111762  VIAF: 254938749   WorldCat (עם VIAF): 254938749
קולומביה הבריטית

קולומביה הבריטית (באנגלית: British Columbia, ‏האזנהקובץ:En-ca-British Columbia.ogg‏Ⓘ‏, ובראשי תיבות BC; תעתיק לעברית: בריטיש קולומביה, בצרפתית: la Colombie-Britannique; תעתיק לעברית: לה קולומבי בריטניק) היא הפרובינציה המערבית ביותר של קנדה. בירת קולומביה הבריטית היא ויקטוריה, והעיר הגדולה ביותר בה היא ונקובר.
בראשיתה הייתה קולומביה הבריטית מיושבת באוכלוסיית האומות הראשונות, אך החל מהמאה ה-18 אירופאים רבים קבעו בה את מושבם והפכו עד מהרה לרוב בה. במקביל, הפכה קולומביה הבריטית למושבה בריטית, אשר בשנת 1871 הפכה לפרובינציה השישית שהצטרפה לפדרציה של קנדה. נכון לשנת 2011 מתגוררים בקולומביה הבריטית 4,400,057 תושבים, שמרביתם ממוצא אירופאי ומיעוטם ממוצא אסייתי וילידי.
אטימולוגיה

אזור קולומביה הבריטית נקרא כך לראשונה בשנת 1858, אז הקימו הבריטים באזור את מושבת קולומביה הבריטית (Colony of British Columbia). השם נבחר על ידי המלכה ויקטוריה, מלכת בריטניה באותן השנים. האזור נקרא "קולומביה", על שם נהר קולומביה שזורם בו, עוד שנים רבות קודם הקמת המושבה במקום. לבסוף הוחלט להוסיף לשם סיומת – "הבריטית", על מנת להבדילו מאזורים אחרים אשר כבר ענו לשם זה באותן השנים – מדינת קולומביה שבדרום אמריקה וכן "קולומביה האמריקאית" או "דרום קולומביה", הכינויים האמריקאים לאזור אשר יהיה לימים מדינת אורגון.
גאוגרפיה

קולומביה הבריטית שוכנת בין חופי האוקיינוס השקט ממערב להרי הרוקי ממזרח; היא גובלת מצפון עם טריטוריית יוקון והטריטוריות הצפון-מערביות, ממזרח היא גובלת עם הפרובינציה אלברטה, מצפון מערב היא גובלת עם מדינת אלסקה בארצות הברית, ומדרום היא גובלת עם המדינות האמריקאיות וושינגטון, איידהו ומונטנה.
שטחה של קולומביה הבריטית הוא 944,735 קמ"ר – שטח גדול במיוחד העולה על גודלן של הרוב הגדול של מדינות העולם. קו החוף של קולומביה הבריטית משתרע מצפון לדרום לאורך כ-27,000 קילומטר והוא מאופיין בהיותו חוף סלעי, מיוער ומפורץ, כיוצר שורה של פיורדים ארוכים ועמוקים. מול קווי החוף של קולומביה הבריטית, שוכנים למעלה מ-6,000 איים, קטנים וגדולים, שמרביתם אינם מיושבים.
75 אחוזים משטחה של קולומביה הבריטית מאופיין בטופוגרפיה הררית, כלומר גובהו עולה על 1,000 מטרים מעל פני הים. הריה של קולומביה הבריטית כוללים כמה מרכסי ההרים הגבוהים ביותר בקנדה. ההרים משתרעים כמעט על כל שטחה של הפרובינציה, אך אלו מרוכזים בעיקר סביב שני רכסי הרים מרכזיים – הרי הרוקי והרי החוף. הרי הרוקי מתחילים מניו מקסיקו שבארצות הברית בדרום לאורך צפון מערב ארצות הברית, ועד לצפון קולומביה הבריטית שבקנדה. בקנדה, הרי הרוקי מהווים את רוב גבולה המזרחי של קולומביה הבריטית עם אלברטה. הרי החוף, משתרכים לאורך החוף הפסיפי המרכזי צפוני של אמריקה הצפונית, והם משתרעים מעט מזרחה מכל קו החוף של קולומביה הבריטית.
בין הרי הרוקי ממזרח להרי החוף שממערב, נמצאים המרחבים הפנימיים של קולומביה הבריטית, הכוללים מספר חבלי ארץ שונים: קוטניי, הקאריבו, התומפסון, אוקינגן ועוד. שטח זה כולל אוסף מגוון של עמקי נהרות פוריים, קניונים צרים וארוכים, יערות ממוזגים, מרחבים חקלאיים, אגמים וגופי ים רבים, רמות מישוריות ואף שטחים צחיחים למחצה. יש הטוענים שהמדבר היחידי בקנדה נמצא בדרום הפרובינציה.
60 אחוזים משטחה של קולומביה הבריטית הם מיוערים, כאשר פרובינציה זאת כוללת כעשרים אחוזים מהשטחים המיוערים של קנדה כולה. השטחים המיוערים של קולומביה הבריטית כוללים בין השאר יערות ממוזגים ואף יערות גשם עבותים. יערותיה אלו מתחזקים תעשיית חטיבת עצים נרחבת. לצד שטחים מיוערים והרריים, 5 אחוזים משטחה של קולומביה הבריטית מתאים גם לעיבוד חקלאי, נתון נמוך יחסית הנובע מתנאי השטח של הפרובינציה.
המחצית הצפונית של קולומביה הבריטית מהווה שטח עצום בגודלו, אשר רובו לא מפותח כלל. לאורך רוב ימות השנה, מכוסה אזור זה בשלגים, ושוררת בו טמפרטורה נמוכה בדרך כלל.
ביצות קולומביה הוגדרו כאתר בעל חשיבות בינלאומית לפי אמנת רמסר.
אקלים

האקלים של קולומביה הבריטית הוא מגוון במיוחד ומשתנה מאוד מאזור לאזור. החורף של קולומביה הבריטית מאופיין בטמפרטורות מתונות יחסית בהשוואה למיקום הצפוני של הפרובינציה. דבר זה נובע מהאוויר החם הנע אל פנים הארץ ממערב וכן כתוצאה מרכס הרי החוף הקולט את רוב המשקעים הנעים ממערב, דבר השומר על תנאי אקלים מתונים יחסית בפנים הארץ. הטמפרטורה הממוצעת בקולומביה הבריטית לחודש ינואר, שיא החורף, עומדת על 0 מעלות צלזיוס. לעומת חלקיה הדרומיים, חלקה הצפוני של קולומביה הבריטית קולט בחורף אוויר קר המגיע מצפון – מיוקון ומאלסקה, דבר המקרין על תנאי מזג האוויר שם.
הקיץ של קולומביה הבריטית מתון אף הוא. הדבר נובע בין השאר מזרמי המים הקרים המגיעים מהאוקיינוס השקט ממערב. המרחבים הפנימיים של הפרובינציה עלולים להפוך לחמים יחסית בעונת הקיץ, ובשיאו של חודש יולי אפשר לצפות שם לטמפרטורה ממוצעת הגבוהה מ-20 מעלות צלזיוס. במקביל בשאר האזורים הטמפרטורה בחודש יולי עומדת בדרך כלל על כ-15 מעלות צלזיוס. למרות זאת בעיירה ליטון בשנת 2021 נרשמה טמפרטורה של 49 מעלות.
מרבית המשקעים בקולומביה הבריטית יורדים בעונות הסתיו והחורף. כאמור מרבית הגשמים נקלטים בהרי החוף וכן באיי הפרובינציה (לרבות האי ונקובר), שם יורדים ממוצעים שנתיים של לא פחות מ-2,500 מ"מ גשם בשנה. בעוד זאת, מזרחה משם כמות המשקעים יורדת ובדרך כלל נעה בין 700 ל-1,000 מ"מ בשנה.
שינויים אקלימיים ומזג אויר קיצוני בשנת 2021

בשנת 2021, אפיין את האזור מזג אוויר קיצוני. בסוף יוני פקד את הפרובינציה גל חום היסטורי, ובשיאו נרשמו בקולומביה הבריטית 49.6 מעלות צלזיוס. מאות תושבים מתו אז "מוות פתאומי", ככל הנראה כתוצאה מגל החום.
בנובמבר 2021, התרחש מזג אוויר חריג, שהוגדר כאירוע של פעם ב-500 שנים. שיטפונות ענק ומפולות בוץ, גרמו להריסת כבישים, הצפת בתים, כ-18,000 בני אדם נעקרו מבתיהם ועשרות אלפי אנשים נותרו ללא חשמל. יש גם פגיעה בנפש. בפרובינציה הוכרז מצב חירום, והממשל הפדרלי הבטיח להעניק עזרה משמעותית.
פארקים לאומיים ואזורים מוגנים

קולומביה הבריטית ידועה באוצרות הטבע, הנוף והמורשת שלה, דבר המביא לידי כך ש-114,000 קמ"ר המהווים כ-12.5% משטח הפרובינציה, מוגדרים כשטחים מוגנים. לצד 830 פארקים פרובינציאליים ו-94 אתרים היסטוריים לאומיים, שטחים אלו כוללים גם 7 פארקים לאומיים:
הפארק הלאומי גלאסייר
הפארק הלאומי איי המפרץ
שמורת הפארק הלאומי גוואי האנאס ואתר המורשת היידה
הפארק הלאומי קוטניי
הפארק הלאומי הר רבלסטוק
שמורת הפארק הלאומי פסיפיק רים
הפארק הלאומי יוהו
העמקים הפנימיים של קולומביה הבריטית
הרים מכסים שטחים נרחבים בקולומביה הבריטית
מרחבי הקרחונים של צפון קולומביה הבריטית
חלוקה מנהלית – מחוזות מנהליים

נהוג לחלק את קולומביה הבריטית ל-29 מחוזות אזוריים:
היסטוריה > היסטוריה מוקדמת

המתיישבים הראשונים בקולומביה הבריטית היו בני האינואיט. מתיישבים אלו קבעו את מקום מושבם בקולומביה הבריטית בעיקר בשל משאבי הטבע הרבים שבאזור. לאחר עידן הקרח האחרון לפני כ-10,000 שנה, הם החלו ליישב את אזורי החוף והעמקים הפנימיים של קולומביה הבריטית.
האירופאים הראשונים שביקרו בקולומביה הבריטית היו מגלי ארצות ומשלחות מחקר אשר פקדו את יבשת אמריקה לאחר גילויה, בשלהי המאה ה-15. עם זאת, עד המאה ה-17 נעדרה קולומביה הבריטית מביקורים תכופים של משלחות מחקר אירופאיות. חשיבות רבה במיוחד נודעה למסעו של הנווט הספרדי יליד מקסיקו חואן חוסה פרז הרננדז אשר הפליג בשנת 1774 צפונה לאורך חופי קולומביה הבריטית, כאשר מסע רב חשיבות נוסף נערך כארבע שנים מאוחר יותר, אז ערך הצי הבריטי המלכותי בראשות הקפטן ג'יימס קוק מסע במסלול זה גם כן.
מסעות אלו ועוד הביאו פרסום לקולומביה הבריטית ולנהירה של סוחרים בריטים לחוף קולומביה הבריטית, סוחרים אשר רצו במשאביה הפוריים, בפרט את הפרוות הידועות שלה. כך החלו להתמסד קשרי מסחר בין האוכלוסיות הילידיות של קולומביה הבריטית לסוחרים האירופים.
לאחר שמשלחות מחקר ומגלי ארצות רבים יותר יותר החלו תרים לאורך חופיה המערביים של קולומביה הבריטית, ובמקביל ידעו תושבי האזור פריחה כלכלית כתוצאה מהמסחר עם האירופאים, הפך האזור לידוע ברחבי העולם. במהלך המאה ה-18, החלו ניצנים ראשונים של התיישבות אירופאית באזור אשר כללה רכש קרקעות מהילידים והקמתן של תחנות סחר לאורך החופים. כל זאת, כאשר עיקר ההתיישבות באזור מבוצעת על ידי ספרדים מחד ובריטים מאידך. הדבר הביא מפעם לפעם לחיכוכים בין האוכלוסייה האירופאית לזו הילידית, אך עם זאת נשמרו יחסית השקט ושיתוף הפעולה עד למאה ה-19. בה בעת התרבו התנגשויות בין בריטים לספרדים, והאזור הפך מהרה לשטח מריבה בין שתי האימפריות. לבסוף יצאו הבריטים כאשר ידם על העליונה, ספרד הסיגה את תביעותיה המסחריות והטריטוריאליות בקולומביה הבריטית, ובכך נפתח השער לבריטיזציה מלאה של האזור.
דמוגרפיה

אוכלוסיית קולומביה הבריטית היא עירונית בעיקרה – 86% מאוכלוסייתה מתגוררת בערים. הערים הגדולות בקולומביה הבריטית הן:
דמוגרפיה > מטרופולין ונקובר

מונה סה"כ כ־2,313,328 תושבים
ונקובר: 603,502 תושבים
סארי: 468,251 תושבים
ברנבי: 223,218 תושבים
ריצ'מונד: 190,473 תושבים
דמוגרפיה > מטרופולין ויקטוריה

מונה סה"כ כ־344,615 תושבים
ויקטוריה: 80,017 תושבים
סאניץ': 109,752 תושבים
דמוגרפיה > מטרופולין קלונה

מונה סה"כ כ־179,839 תושבים
קלונה: 117,312
דמוגרפיה > מטרופולין אבוטספורד

מונה סה"כ כ־170,191 תושבים
אבוטספורד: 133,497
דמוגרפיה > ריכוזי אוכלוסייה

רובה הגדול של אוכלוסיית קולומביה הבריטית מתגוררת בקצה הדרומי של הפרובינציה, כאשר כמחצית מהאוכלוסייה, למעלה משני מיליון תושבים, מתגוררת באזור מצומצם השוכן בפינה הדרום מערבית של קולומביה הבריטית – מטרופולין ונקובר. ריכוז אוכלוסייה גדול נוסף נמצא בסמוך לשם מול חופי מטרופולין העיר ונקובר בדרום האי ונקובר, סביב מטרופולין ויקטוריה, שם מתגוררים כחצי מיליון תושבים נוספים. מחוץ לשני אזורים אלו, מרבית התושבים מתגוררים בעמקים הפנימיים של קולומביה הבריטית, באזורי העמקים של התומפסון, הפראייזר והאוקינגן, שם ממוקמים ערים שונות כגון קלונה וקאמלופס. בניגוד לאזורי העמקים והחופים שבדרום קולומביה הבריטית, אזורי ההרים שבדרום והצפון בכלל מאופיינים באוכלוסייה דלילה הכוללת בעיקר עיירות נופש וכפרים המבססים את כלכלתם על עסקי התיירות.
דמוגרפיה > חלוקה אתנית ולשונית

קולומביה הבריטית היא אחת הפרובינציות המגוונות ביותר בקנדה מבחינה אתנית ולשונית. בעוד בעבר היה בפרובינציה רוב אירופאי גדול, בעשורים האחרונים ניכר גיוון בהרכב האוכלוסייה. עם זאת, גם היום בקולומביה הבריטית יש רוב אירופאי ברור של 67.3% מכלל האוכלוסייה. מקומות המוצא המרכזיים של האוכלוסייה האירופאית בקולומביה הבריטית הן אנגליה, סקוטלנד, אירלנד, גרמניה וצרפת.
אם בעבר הייתה האוכלוסייה הילידית של קולומביה הבריטית קבוצת המיעוט הגדולה ביותר בפרובינציה, כיום קבוצה זו מונה 5.4% בלבד מכלל התושבים. בעוד זאת, עקב ההגירה האסייתית למדינה בעשורים האחרונים 15.1% מכלל התושבים הם ממוצא מזרח אסייתי (בעיקר סינים) ו-8.4% נוספים הם ממוצא דרום אסייתי (בעיקר הודים). כמו שהשפיעה על הרכבה האתני, ההגירה אל קולומביה הבריטית השפיעה גם על הרכבה הלשוני. 71.5% מאוכלוסיית קולומביה הבריטית דוברת את השפה האנגלית, כאשר השפות המדוברות ביותר האחרות הן סינית (8.5%) ופנג'אבי (4.0%; שפה הודית).
דמוגרפיה > חלוקה דתית

בעבר הייתה בקולומביה הבריטית דומיננטיות נוצרית, בעיקר פרוטסטנטית. במהלך המאה ה-20 מגמות שונות הביאו לתמורות בהרכב הדתי של קולומביה הבריטית. כתוצאה מהגירה ממדינות אירופאיות קתוליות, גדל מספר הקתולים בפרובינציה. בנוסף, הגירה של אוכלוסייה ממוצא אסייתי בעשורים האחרונים הביאה לעלייה בשיעור המאמינים בדתות כגון אסלאם, סיקיזם, בודהיזם והינדואיזם. לצד כל זאת, בעשורים האחרונים כתוצאה מסיבות שונות אפשר לזהות גם עלייה בשיעור מחוסרי הדת, לרבות אתאיסטים ואגנוסטים.
כלכלה

פרק זה לוקה בחסר. אנא תרמו לוויקיפדיה ו.
כמו ברוב קנדה, גם כלכלת קולומביה הבריטית מבוססת משאבים. לעומת שכנתה אלברטה, קולומביה הבריטית נשענת פחות על משאבים, שמצויים בכמויות גדולות (עצים ומחצבים), וקטנות יחסית (נפט וגז).
בקו החוף ישנם נמלים רבים.
האבטלה בה עומדת עד 7%, והיא הנמוכה ביותר בקנדה.
חקלאות ותעשייה

בוונקובר, העיר הגדולה ביותר, ולאורך ערי החוף, מגזר השירותים והתעשייה מפותחים מאוד.
במרכז הפרובינציה (בין הרי הרוקי להרי החוף) שוררים חורפים מתונים, ולכן ישנה חקלאות ותעשייה מפותחת באזור זה, והערים קלומפס, קלונה ופרינס ג'ורג' הן מרכזי תעשייה גדולים, והן מוקפות שטחים חקלאיים.
דייג הוא ענף חקלאות שנמצא בתהליך מזעור, הדייג קיים בעיקר לאורך החוף.
בצפון הפרובינציה ישנם יערות גדולים, אשר משמשים לייצוא ותורמים רבות לכלכלה, בנוסף, בשטחה מחצבים רבים בשל היותה הררית, ונפט וגז מצויים בכמויות גדולות באזורי החוף.
מסחר

בשל היותה הפרובינציה המערבית ביותר, קולומביה הבריטית היא התחנה האחרונה ברכבות קנדה. משם, כל הסחורות שמייצרים בקנדה מיוצאת למזרח הרחוק ולאסיה. כמו כן, קו החוף לאוקיינוס רווי נמלי-ים, בראשם נמל ונקובר, הנמל הגדול ביותר בקנדה, שממנו מייצאים ומייבאים סחורות רבות שמגיעות לכל רחבי קנדה, בעיקר דרך רכבות.
הגירה

בפרובינציה משולבת תוכנית הגירה להגדלת מספר הרופאים, מדענים, תזונאים, רואי חשבון, אנליסטים ועוד מקצועות בעלי השכלה גבוה.
תיירות

העיר ונקובר מושכת אליה תיירים רבים, בשל היותה עיר מרכזית. בעיר אטרקציות כמו פארק סטנלי, הר גראוס וגשר קפילאנו. גם האי ונקובר ובו העיר ויקטוריה מושך תיירים רבים.
במזרח הפרובינציה נמצאים פארקים לאומיים רבים, כגון יוהו וקוטניי בהרי הרוקי, וגם גליישר ווולס גריי באותו אזור.